

ZAPISNIK

37. sjednice Vijeća Mjesnog odbora „Knez Mislav“ održane dana 27. lipnja 2024., s početkom u 16:30 sati u prostorijama Mjesnog odbora „Hrvatski narodni vladari“, Trg hrvatskih velikana 2/1


NAZOČNI ČLANOVI VIJEĆA: Iva Janeš, Andrea Nothig Šarić, Kristina Vačevski


Predsjednica Vijeća Mjesnog odbora „Knez Mislav“ Kristina Vačevski (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. Zapisnik 36. sjednice Vijeća Mjesnog odbora „Knez Mislav“ održane dana 23. svibnja 2024., jednoglasno je prihvaćen.


Vijeće jednoglasno prihvaća sljedeći:


DNEVNI RED:


1. Postavljanje stalaka za bicikle u Draškovićevoj ulici na potezu od Hotela Sheraton do
    Branimirove ulice, donošenje zaključka
2. Prijedlog o postavljanju prometnog ogledala u ulazu na parking – Ulica kneza Domagoja 
    kbr. 11-13,  donošenje zaključka
3. Popravak tramvajske pruge u Ulici kneza Mislava od kbr. 14 do križanja s Križanićevom
     ulicom“ , donošenje zaključka
4.  Postavljanje dodatnih koševa za pseći izmet, donošenje zaključka
5. Nova regulacija prometa u Ulici kneza Trpimira
6. Pitanja i prijedlozi



AD 1. Postavljanje stalaka za bicikle u Draškovićevoj ulici na potezu od Hotela Sheraton
           do Branimirove ulice, donošenje zaključka

Predsjednica obavještava da su po nalogu komunalnog redarstva uklonjeni stalci za bicikle u Draškovićevoj ulici. Od Hrvatskog saveza slijepih, Draškovićeva 80, 21. lipnja 2024. primljen je zahtjev u kojem se traži postavljanje stalaka za bicikle u Draškovićevoj na potezu od Hotela Sheraton do Branimirove ulice.


Vijeće nakon rasprave jednoglasno donosi;





Z A K L J U Č A K

o postavljanju stalaka za bicikle u Draškovićevoj ulici na potezu od Hotela Sheraton do Branimirove ulice 

I.    Vijeće Mjesnog odbor „Knez Mislav“ zaprimilo je Zahtjev od Hrvatskog saveza slijepih za postavljanje stalaka za bicikle na potezu od Hotela Sheraton do Branimirove ulice koji su uklonjeni, a u skladu su s Pravilnikom o biciklističkoj infrastrukturi Grada Zagreba.    

II.  Vijeće Mjesnog odbora „ Knez Mislav“ donosi zaključak kojim podržava Zahtjev Hrvatskog saveza slijepih te traži žurno postavljanje stalaka za bicikle.
      

III. Ovaj se zaključak dostavlja Vijeću Gradske četvrti Donji grad na daljnje postupanje.



AD 2. Prijedlog o postavljanju prometnog ogledala u ulazu na parking – Ulica kneza 
           Domagoja kbr. 11-13,  donošenje zaključka


     Članice Vijeće Mjesnog odbora „Knez Mislav“ uočile su da postoji potreba za postavljanje prometnog ogledala u ulazu na parking  - Ulica kneza Domagoja kbr. 11-13.

        Vijeće bez rasprave donosi;

                                                           Z A K L J U Č A K

o postavljanju prometnog ogledala u ulazu na parking – Ulica kneza Domagoja
 kbr. 11-13

I.    Vijeće Mjesnog odbor „Knez Mislav“ uočilo je potrebu za postavljanjem prometnog ogledala  na ulazu u na parking  - Ulica kneza Domagoja kbr. 11-13 koje bi omogućilo sigurniji izlazak vozila iz ograđenog parkirališnog dijela i garaža.    

II.  Vijeće Mjesnog odbora „ Knez Mislav“ donosi zaključak kojim traži postavljanje prometnog ogledala  u Ulici kneza Domagoja kbr. 11-13.
      

III. Ovaj se zaključak dostavlja Vijeću Gradske četvrti Donji grad na daljnje postupanje.





AD 3. Popravak tramvajske pruge u Ulici kneza Mislava od kbr. 14 do križanja s 
           Križanićevom ulicom“ , donošenje zaključka

          Članice Vijeće Mjesnog odbora „Knez Mislav“ uočile su da postoji potreba za sanacijom tramvajske pruge u Ulici kneza Mislava od kbr. 14 do križanja s Križanićevom ulicom

        Vijeće bez rasprave donosi;

Z A K L J U Č A K

o sanaciji tramvajske pruge  u Ulici kneza Mislava kbr. 14 do križanja s Križanićevom ulicom

I.    Vijeće Mjesnog odbor „Knez Mislav“ uočilo je da je potrebno izvršiti sanaciju tramvajske pruge u Ulici kneza Mislava kbr. 14 do križanja s Križanićevom ulicom.

II.  Vijeće Mjesnog odbora „ Knez Mislav“ donosi zaključak kojim traži da se izvrši sanacija tramvajske pruge na spomenutoj lokaciji.
      

III. Ovaj se zaključak dostavlja Vijeću Gradske četvrti Donji grad na daljnje postupanje.




AD 4.  Postavljanje dodatnih koševa za pseći izmet, donošenje zaključka

      Članice vijeće obilaskom terena utvrdile su da u Ulici kneza Trpimira i Ulici kneza Domagoja nedostaje koševa za pseći izmet.
            
   Vijeće bez rasprave donosi;
        	
                                                           Z A K L J U Č A K

o postavljanju dodatnih koševa za pseći izmet

I.  Vijeće Mjesnog odbora „ Knez Mislav“ donosi zaključak kojim traži dodatno postavljanje koševa za pseći izmet u Ulici kneza Trpimira i Ulici kneza Domagoja.
      

II. Ovaj se zaključak dostavlja Vijeću Gradske četvrti Donji grad na daljnje postupanje.



AD 5. Nova regulacija prometa u Ulici kneza Trpimira

Vijeće Mjesnog odbora „Knez Mislav“ je još na početku mandata i poslije u više navrata na traženje stanara i mnogobrojnih upita donosilo Zaključak o ukidanju dvosmjernog prometa te ponovnog uvođenja jednosmjernog prometa kroz Ulicu kneza Trpimira, međutim do današnjeg dana nije stigao nikakav odgovor. 

Vijeće nakon rasprave donosi;

ZAKLJUČAK

o ukidanju dvosmjernog prometa te ponovo uvođenje jednosmjernog prometa kroz Ulicu kneza Trpimira


I. Vijeće Mjesnog odbora „Knez Mislav“ u više navrata tražilo je  da se ukine dvosmjerni promet i da Ulica Kneza Trpimira ponovno postane jednosmjerna za promet, međutim nije dobilo nikakav dogovor.

II Vijeće Mjesnog odbora „Knez Mislav“ traži da se nadležni Gradski ured očituje o tome.

III. Ovaj zaključak će biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet  i Gradskoj četvrti Donji grad na daljnje postupanje.






AD 5. Pitanja i prijedlozi

Pod ovom točkom nije bilo rasprave.














Sjednica je završila u 17.30 sati.


Zapisnik sastavila: Kristina Vačevski

KLASA: 024-08/24-003/1292
URBROJ: 251-13-11-1/006-24-02
Zagreb, 27. lipnja 2024.
                                

                                                                  
	         PREDSJEDNICA MJESNOG ODBORA
                       „KNEZ MISLAV“
 
[bookmark: _GoBack]                        Kristina Vačevski, v.r.

